CELEX: C2005/115/58
Language: et
Date: 2005-05-14 00:00:00
Title: Kohtuasi T-113/05: Angel Angelidis'e 28. veebruari 2005. aasta hagi Euroopa Parlamendi vastu

14.5.2005   
            
            
               ET
            
            
               Euroopa Liidu Teataja
            
            
               C 115/32
            
         Angel Angelidis'e 28. veebruari 2005. aasta hagi Euroopa Parlamendi vastu
   (Kohtuasi T-113/05)
   (2005/C 115/58)
   Kohtumenetluse keel: prantsuse
   Angel Angelidis, elukoht Luxembourg, esitas 28. veebruaril 2005 Euroopa Ühenduste Esimese Astme Kohtule hagi Euroopa Parlamendi vastu. Hageja esindaja on advokaat Eric Boigelot.
   Hageja palub esimese astme kohtul:
   
               —
            
            
               tühistada Euroopa Parlamendi peasekretäri 24. märtsi 2004. aasta otsus, millega lükati tagasi hageja kandidatuur sisepoliitika peadirektoraadi direktor D (eelarveasjad) A2 ametikohale (vaba ametikoha teadaanne nr 10069), kuhu nimetati teine kandidaat;
            
         
               —
            
            
               tühistada teise kandidaadi nimetamine sellele ametikohale;
            
         
               —
            
            
               tühistada ametisse nimetamiseks pädeva ametiisiku 23. novembri 2004. aasta otsus, millega jäeti rahuldamata personalieeskirjade artikli 90 lõike 2 alusel esitatud kaebus otsuse peale, millega lükati tema kandidatuur tagasi, ning otsuse peale, millega nimetati sellele ametikohale teine kandidaat;
            
         
               —
            
            
               mõista välja hüvitis tekkinud mittevaralise kahju eest, mis on ex aequo et bono hinnatud 5 000 eurole, kuid mida võidakse kohtumenetluse käigus suurendada või vähendada;
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Oma hagi toetuseks toob hageja välja vaidlustatud otsuse põhjendamata jätmise, millega on rikutud personalieeskirjade artiklit 25. Ta väidab samuti, et on ei ole järgitud vaba ametikoha teadaannet, personalieeskirjade artikli 29 lõiget 1 ja artiklit 45, võrdse kohtlemise põhimõtet ja õigust ametikohal edasijõudmisele ning et on tehtud ilmne kaalutlusviga, kuivõrd tema ametialane kogemus, vastutusvaldkond ja juhtimis- ja läbirääkimisvõime on paremad kui väljavalitud kandidaadil. Hageja viitab lõpuks ka võimu kuritarvitamisele.